О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 770
Взето с Протокол No 42 от заседание на Общински съвет гр.Чепеларе, проведено на 28.10.2010 година

ОТНОСНО: Учредяване на безвъзмездно право на ползване на публична общинска собственост
Общински съвет – Чепеларе, като изслуша предложението на Кмета на Общината, Постоянната комисия по Образование, култура, младежки дейности, спорт и туризъм и след станалите разисквания на основание чл. 21, ал. 1, т. 8 от ЗМСМА, чл. 17от Закона за общинската собственост и във връзка с §4, ал. 1 и ал. 2 от Преходни и заключителни разпоредби на ЗНЧ
Р   Е   Ш   И:

1. Общински съвет - Чепеларе дава съгласие да се учреди безвъзмездно право на ползване на сгради публична общинска собственост на Народните читалища, което се погасява с прекратяване дейността на читалищата, както следва:

· Читалище „Родопска искра” – гр. Чепеларе, представляващо двуетажна масивна сграда със застроена площ 799 кв.м., актуван с АОС № 112 от 24.04.2002г.

· Читалище „Алеко Константинов” – с. Павелско, представляващо двуетажна масивна сграда със застроена площ 432 кв.м., застроена в УПИ ІV в кв.154 по плана на с. Павелско, актуван с АОС № 219 от 18.11.2005г.  

· Читалище „Никола Йонков Вапцаров” – с. Хвойна, представляващо двуетажна масивна сграда със застроена площ 290 кв.м., съставляващ поземлен имот № 447, попадащ в УПИ ІІІ в кв. 53 по плана на с. Хвойна, актуван с АОС № 220 от 18.11.2005г.

· Читалище „Родопско бъдеще” – с. Орехово, представляващо двуетажна масивна сграда със застроена площ 400 кв.м., съставляващ поземлен имот № 289, за който е отреден УПИ ХІІ -Читалище в кв.33 по плана на с. Орехово, актуван с АОС № 209 от 21.10.2005г.

· Читалище „Отец Паисий” – с. Малево, представляващо двуетажна масивна сграда със застроена площ 364 кв.м., от която за читалище 316 кв.м., за кметство 48 кв.м., разположено на първи етаж от североизточната част на читалището, актуван с АОС № 13 от 12.10.2010 г.;

· Читалище „Светлина”- с. Богутево, представляващ застроено и незастроено място от 880 кв.м., съставляващ поземлен имот № 156 по плана на с. Богутево, ведно с построената в него двуетажна масивна сграда - Читалище със застроена площ 315 кв.м., актуван с АОС № 1/07.07.2006 г.;

· Читалище „Христо Ботев” – с. Забърдо, представляващо двуетажна масивна сграда- Културен дом /Читалище/ със застроена площ 325 кв.м., построена в УПИ І-Културен дом в кв.4 по плана на с. Забърдо, актуван с АОС № 8/17.03.2009 г.

· Читалище „Надежда” – с. Проглед, представляващо застроено и незастроено място от 930 кв.м., за който е отреден урегулиран поземлен имот ІІІ (римско) в кв.12 по плана на с. Проглед, ведно с построената двуетажна сграда със застроена площ 237.50 кв.м., който ще се ползва за читалищна дейност, актуван с АОС№ 97/29.06.2000 г.

2. Читалищните настоятелства могат да отдават под наем части от ползваните сгради по реда, определен в НРПУРИВОС.

3. Разрешава на Читалищните настоятелства 50% от получените приходи от наемните правоотношения да ползват за извършване на ремонтно-възстановителни работи на сградите, след съгласуване и утвърждаване от Кмета на Общината.

4. Упълномощава Кмета на Общината да сключи договор с Председателите на читалищните настоятелства за безвъзмездно право на ползване на предоставените сгради. 

-Общ брой на общинските съветници: 13

-Гласували: 12
Пантелей Мемцов: “ЗА”



Банко Вуров: “ЗА” 
Радост Петрова: “ЗА”



Иван Савов: “ЗА”
Асен Кушев: “ЗА”




Валентина Бозова: “ЗА”

Нели Семерджиева: “ЗА”



Румен Стрински: “ЗА”

Росица Черпокова: “ЗА”



Слав Аговски: “ЗА”
Екатерина Дафовска: “ЗА”



Симеон Сивков: “ЗА”
“ЗА” 12
“ПРОТИВ” 0
“ВЪЗДЪРЖАЛ СЕ” 0






ПРЕДСЕДАТЕЛ НА ОБЩИНСКИ

СЕКРЕТАР: …………




СЪВЕТ - Ч Е П Е Л А Р Е: …………..


/ЛИДИЯ ДАРАКЧИЕВА/





/СИМЕОН СИВКОВ/

